system
Răspunde în limba română, în stilul Wikipedia, cat mai corect gramatical.
user
Ce informații ai disponibile despre Grid, Brașov?
assistant
Grid este un sat în comuna Părău din județul Brașov, Transilvania, România.

Istorie 
Satul Grid a apărut în secolul al XIII-lea, însă este atestat documentar în anul 1519 când, Ladislau de Grid este menționat ca asesor-jurat la Cetatea Făgărașului (Pușcariu, I.C., 1904 - 1907). 

Din registrul conscripțiunii organizate în Ardeal, în anul 1733, la cererea episcopului unit de la Blaj Inocențiu Micu-Klein, afăm că în localitatea Grid erau recenzate un număr de 43 de familii, cu alte cuvinte erau vreo 215 locuitori. În Gridul anului 1733, funcționau doi preoți: unul unit: Sztán (adică Stan) și unul neunit, cu alte cuvinte ortodox, cu numele de Dregis (adică Drăghici). În localitate funcționa o biserică ortodoxă, dar nu exista casă parohială. De pe fânețele parohiei ortodoxe din Grid, se strângeau 4 care de fân (Foenata currum: 4). Numele preoților erau date în ortografie maghiară, deoarece rezultatele recensământului erau destinate unei comisii formate din neromâni, în majoritate unguri. Nu cunoaștem numele de familie ale preoților.

Note

Surse bibliografice 
Augustin Bunea, Din Istoria Românilor. Episcopul Ioan Inocențiu Klein (1728 - 1751), Tipografia Seminariului archidiecesan gr.-cat., Blaș [Blaj], 1900.

Bibliografie recomandată 
Vasile Modorcea, Monografia satului Grid din Țara Făgărașului, Editura Tibo, București, 2002, ISBN 973-85759-2-3

Legături externe 
  Biblioteca Congresului Statelor Unite ale Americii, Anuarul „Socec” al României Mari, 1924-1926.

Grid, Părău